钦定古今图书集成/理学汇编/文学典/第196卷 > 《娄二十四秀才花下对酒唱和诗序》
## 钦定古今图书集成/理学汇编/文学典/第196卷 > 《娄二十四秀才花下对酒唱和诗序》

前人

“君子遭世之理，则呻呼踊跃以求知于世，而遁隐之
志息焉。”于是感激愤悱，思奋其志，略以效于当世，必
形于文字，申于歌咏。是故有其具而未得行其道者
之为之也。娄君志乎道而遭乎理之世，其道宜行而
其术未用，故为文而歌之，有《求知》之辞。以余弟同志
而偕未达，故为赠诗，以悼时之往也。余既困辱，不得
预睹世之光明，而幽乎楚越之间，故合文士以申其
致，将俟夫木铎以间于金石。大凡编辞于斯者，太平
之不遇人也。